Navarra Suma talde parlamentarioari atxikitako foru parlamentari Cristina Ibarrola Guillének idatzizko galdera aurkeztu du (10-22/PES-00246), 2020ko urriaren 27an zegoen stockari eta biltegiratutako stockari aterabide bat emateko proposatu ziren alternatibei buruz. Hona Garapen Ekonomiko eta Enpresarialeko kontseilari Mikel Irujo Amezaga jaunaren erantzuna.

2020ko urriaren 31n, honako hau zen maskaren stocka:

– FFP2 maskarak: 93.320 ale

– IIR maskara kirurgikoak: 1.077.200 ale

Stockari aterabide bat emateko, Sodenak honako alternatiba hauek planteatu zizkion Administrazio Kontseiluari:

– Sodena eta Nafarroako Gobernua CENekin beste behin aritzea alternatibak eskaini eta arazoa haren elkarteei jakinaraz diezaien; hain zuzen, haientzat ireki zen lerro hori, eta orain ez dira eskariak egiten ari aurrez egin zituzten estimazioei erantzuteko; aipatutako eskariak estimazio horiek oinarri hartuta egin ziren, behar den denboran eta moduan hornitu ahal izateko.

– Nafarroako Gobernuko goi-mailako ordezkarien arteko harremana egon dadila (Garapen Ekonomiko eta Enpresarialeko Departamentuaren eta Osasun Departamentuaren artean), Osasunbidea-Nafarroako Osasun Zerbitzuak soberan dagoen stock hori har dezan edo gobernuko beste departamentu batzuek hura erosteko aukera izan dezaten.

– Aintzat hartzea eta aztertzea Eusko Jaurlaritzako –Osakidetzako– ordezkariekin harremanetan jartzeko aukera, stock hori maskarak erosteko lehiaketa publikoan eskaini ahal izateko (epea azaroaren 13ra arte dago irekita).

Hori guztia jakinarazten dizut, Nafarroako Parlamentuko Erregelamenduaren 194. artikuluak xedatua betez.

Iruñean, 2022ko urriaren 4an.

Garapen Ekonomiko eta Enpresarialeko kontseilaria